’ननदिया’ दे मनै दा हौका गाड़ीबानें दे गलै दा ‘कूक’ बनियै निकला करदा ऐ। भउजिया?... कमली दी कोई भरजाई नेईं, ओ अपने मनै दी भड़ास कोदे अग्गें कड्डै? भउजिया दी ननानू दा ब्याह् ते होई चुका दा ऐ। पर कमली दा ते हत्थ बी पीला नेईं होआ।... ‘प्रेमसागर’ इच मन नेईं लगदा-श्री सुकदेव जी बोले, कि हे राजा, एक दिन कृष्ण कन्हैया, बंसी वजैया कदम के ‘विरिक्ष’ पर बैठे बंसी वजाये रहे थे।’ चीरहरण लीला दी तस्वीर दिक्खियै कमली दे मनै च नां जानिए के किश होन लगदा ऐ। ‘ओ प्रेम-सागर’ बन्द करी छोड़दी ऐ।